Jernbanedirektoratet

Jernbanedirektoratet er et norsk direktorat vedtatt opprettet av Kongen i statsråd 5. februar 2016. Etableringen av direktoratet var en del av Erna Solbergs regjerings jernbanereform.

Direktoratet er underlagt Samferdselsdepartementet og var operativt fra 1. januar 2017. Jernbanedirektoratet skal nå overordnede mål om en effektiv, sikker og miljøvennlig jernbanesektor. Direktoratet skal ivareta den strategiske, helhetlige og overordnede koordineringa og planlegginga av jernbanesektoren.

 Organisasjon 

 Nåværende struktur (2025) 
Jernbanedirektoratet har fire avdelinger og tre staber:

 Avdelingen for kunnskapsgrunnlag, innsikt og bærekraft
 Avdelingen for sektorsamordning
 Avdelingen for kjøp og avtalestyring
 Avdelingen for digitalisering, innovasjon og teknologi
 Staben for kommunikasjon og samfunnskontakt
 Organisasjonsstaben
 Staben for virksomhetsstyring

Direktoratet har også ansvaret for etatsstyring av  Norsk jernbanemuseum samt drift av Norsk fagskole for lokomotivførere.

 Oppgaver 

 Drift og utbygging av infrastruktur 
Jernbanedirektoratet inngår avtaler med Bane NOR SF innenfor flere områder, og alle statlige bevilgninger til infrastrukturen fordeles gjennom to avtaler:

 Avtale om tilgjengelighet til dagens infrastruktur (drift og vedlikehold) for å sikre den daglige trafikken
 Avtale om planlegging, prosjektering og utbygging av ny jernbaneinfrastruktur for å sikre jernbanens transporttilbud i fremtiden

 Offentlig kjøp av persontogtrafikk 

Jernbanedirektoratet inngår trafikkavtaler med togselskaper om å gjennomføre persontogtrafikk innenfor definerte «trafikkpakker» for perioder på 8–10 år. Avtalene inngås etter reglene for offentlige anskaffelser.

 Sør (2019–2027: Go-Ahead Norge under navnet Sørtoget)
 Nord (2020–2028: SJ Norge under navnet Nord)
 Vest (2020–2029: Vy Tog)
 Østlandet 1 (Vy Tog)
 Østlandet 2 (2023–2033: Vy Tog)
 Drammen–Eidsvoll, via Gardermoen (Flytoget; planlagt ny avtaleinngåelse i 2025)

 Se også 
 Statens jernbanetilsyn
 Bane NOR

 Referanser 

 Eksterne lenker 


Kategori:Norske direktorat
Kategori:Transportmyndigheter
kategori:Samferdselsdepartementet
Kategori:Jernbane i Norge
Kategori:Etableringer i 2016